++++

ΚΑΝΟΝΙΣΜΟΣ ( ΕΟΚ ) αριθ . 3116/75 ΤHΣ ΕΠΙΤΡΟΠΗΣ

της 28ης Νοεμβρίου 1975

περί τροποποιήσεως του κανονισμού ( ΕΟΚ ) αριθ . 1913/69 " περί χορηγήσεως και προκαθορισμού της επιστροφής κατά την εξαγωγή των συνθέτων ζωοτροφών με βάση τα σιτηρά "

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 1 ) , και ιδίως το άρθρο 16 παράγραφος 6 ,

τον κανονισμό ( ΕΟΚ ) αριθ . 2743/75 του Συμβουλίου της 29ης Οκτωβρίου 1975 περί του καθεστώτος που εφαρμόζεται στις σύνθετες ζωοτροφές με βάση τα σιτηρά ( 2 ) , και ιδίως το άρθρο 7 παράγραφος 5 ,

Εκτιμώντας :

ότι το άρθρο 1 του κανονισμού ( ΕΟΚ ) αριθ . 1913/69 της Επιτροπής της 29ης Σεπτεμβρίου 1969 περί της χορηγήσεως και του προκαθορισμού της επιστροφής κατά την εξαγωγή των σύνθετων ζωοτροφών με βάση τα σιτηρά ( 3 ) , προβλέπει ότι , για τον καθορισμό του ποσού της επιστροφής για τις σύνθετες τροφές με βάση τα σιτηρά , λαμβάνοντας υπόψη το μέσο όρο της εισφοράς για τον αραβόσιτο , υπολογιζόμενο για τον προηγούμενο μήνα εκείνου της εξαγωγής ως και την περιεκτικότητα σε προϊόντα σιτηρών

ότι η πείρα έδειξε , ότι με τη βοήθεια μόνο αυτών των κριτηρίων μια επαρκής διαχείριση της εξαγωγής που ανταποκρίνεται στις διάφορες απόψεις της αγοράς καθίσταται πολύ δύσκολη για τις σύνθετες τροφές

ότι θεωρείται σκόπιμο

εκτός από τον προκαθορισμό της επιστροφής για τις σύνθετες τροφές με βάση τα σιτηρά , να ληφθούν υπόψη συμπληρωματικά κριτήρια και να τροποποιηθεί γι ' αυτόν τον σκοπό το άρθρο 1 του κανονισμού ( ΕΟΚ ) αριθ . 1913/69

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Το κείμενο του άρθρου 1 του κανονισμού ( ΕΟΚ ) αριθ . 1913/69 αντικαθίσταται από το ακόλουθο κείμενο :

" Κατά τη διάρκεια ενός δεδομένου μηνός , η επιστροφή που δύναται να χορηγηθεί κατά την εξαγωγή των σύνθετων τροφών με βάση τα σιτηρά καθορίζεται ανά τόννο προϊόντος , λαμβάνοντας υπόψη ιδίως :

α ) το μέσο όρο της εισφοράς κατά τόννο αραβοσίτου που υπολογίζεται για τις πρώτες είκοσι πέντε ημέρες του προηγουμένου μηνός εκείνου της εξαγωγής , προσαρμοσμένου σε σχέση με την τιμή κατωφλίου του αραβοσίτου που ισχύει το μήνα εξαγωγής

β ) την περιεκτικότητα σε προϊόντα σιτηρών

γ ) τις δυνατότητες και τις συνθήκες πωλήσεως των εν λόγω προϊόντων στη διεθνή αγορά

δ ) τη δυνατότητα να αποφευχθούν διαταραχές στην αγορά της Κοινότητος

ε ) την οικονομική πλευρά των εξαγωγών . "

Άρθρο 2

Στο άρθρο 3 του κανονισμού ( ΕΟΚ ) αριθ . 1913/69 η έκφραση " 100 χιλιόγραμμα " αντικαθίσταται από τη λέξη " τόννος " .

Άρθρο 3

Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 28 Νοεμβρίου 1975 .

Για την Επιτροπή

P . J . LARDINOIS

Μέλος της Επιτροπής

( 1 ) ΕΕ αριθ . Ν 281 της 1 . 11 . 1975 , σ . 1 .

( 2 ) ΕΕ αριθ . Ν 281 της 1 . 11 . 1975 , σ . 60 .

( 3 ) ΕΕ αριθ . Ν 246 της 30 . 9 . 1975 , σ . 11 .